Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација 28-0004 и Мијалче Стојанов со службена легитимација 28-0005 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Делчево, со седиште на ул.,,Орце Николов,, ббДелчево, застапуван од стручниот работник Ивона Стојковска со овластување од директорот број 02-324/1 од 11.07.2023 година и со записник ИП1 број 16-34 од 04.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Благој Стоименовски Директор на ЈУ Меѓуопштински центар за социјална работа Делчево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

 1.Центарот, да го преиспита донесеното решение број УП1 09-114 од 14.12.2022 година на Л.М. за остварување на правото на гарантирана минимална помош, при преиспитувањето целосно и правилно да ја утврди имотната состојба, односно да утврди дали брачниот другар Д. М. член на домаќинството поседува регистрирано моторно возило и по потреба да донесе ново соодветно решение, со кое ќе го замени претходното решение донесено во спротивност со Закон или друг пропис, согласно член 28, 40 став 2 и член 338 став 1 алинеја 2 од Законот и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021) .

Соодветно на донесеното ново решение да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциската мерка е 30 дена од приемот на решението и постојано**

 2.Во случај кога Центарот ќе утврди дека се настанати промени во материјалната состојба заради остварени приходи од игра на среќа или други приходи, врз основа на прибавени податоци по службена должност, по пат на размена на податоците по електронски пат со надлежните институции, да ги утврди вкупните просечни месечни приходи по сите основи на домаќинството остварени во последните три месеци, по што гарантираната минимална помош да се исплатува во висина на разликата од утврдениот износ на гарантираната минимална помош или ќе престане користењето на правото, а во решението да се дава образложение за висината на приходите, согласно член 28, 30 став 2 и 3, член 31 став 1 и член 338 став 1 алинеја 2 од Законот, член 3 став 1 точка 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството,определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/2021, 80/2021 и 240/2021)

 Центарот во предметите на корисниците на правото: Е. М. Г. со решение број број 09-143 од 29.05.2023 и корисникот Б. Ј. со решение број 09-1514 од 19.05.2023 година, правилно и целосно да ја утврди материјалната состојба на домаќинството, да ги преиспита донесените решенија, да донесе нови соодветни решенија со кои ќе ги замени претходните решенија доколку се донесени во спротивност со закон или друг пропис, односно правото да го исплатува во висина на разликата од утврдениот износ на правото и вкупните просечни месечни приходи по сите основи на домаќинството, остварени во последните три месеци.

 Соодветно на донесените нови решенија да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

 **Рокот за извршување на изречената инспекциска мерка изнесува 30 дена од приемот на решението и постојано.**

 3. Центарот во предметот број 09-949 на М.Д. носител на правото на гарантирана минимална помош, да ги преиспита фактите и условите за стекнување и користење на правото, да ја утврди целосно и правилно материјалната состојба во домаќинството, односно за брачната другарка К.која е во редовен работен однос ,да обезбеди доказ за исплатен доход од работа за 2022 година и по потреба да донесе ново соодветно решение, со кое ќе го замени претходното решение донесено во спротивност со закон или друг пропис, согласно член 41, 273 и 338 став 1 алинеја 2 од Законот и член 3 став 1 точка 1 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/21,80/2021 и 240/2021).

Соодветно на донесеното ново решение да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

 **Рокот за извршување на изречената инспекциската мерка е 30 дена од приемот на решението и постојано**

 4.Центарот во предметот број 09-979 на С.А. корисник на правото на гарантирана минимална, врз основа на прибавени податоци по службена должност, по пат на размена на податоците по електронски пат со надлежните институции, по добиени податоци за остварени приходи од доход од работа на ден 24.02.2023 година, за период од 01.01.2023 година до 30.01.2023 година во износ од 9.000,00 денари, на ден 25.08.2022 година за период 01.07.2022 година до 30.07.2022 година во износ од 9.000,00 денари, на ден 28.10.2022 година за период 01.08.2022 година до 30.08.2022 година во износ од 11.097,00 денари, на ден 27.09.2022 година за период 01.08.2022 година до 30.08.2022година во износ од 9.000,00 денари, на ден 25.11.2022 година за период 01.10.2022 година до 30.10.2022 година во износ од 9.000,00 денари, на ден 23.12.2022 година за период 01.11.2022 година до 30.11.2022 година во износ од 9.000,00 денари и на ден 25.01.2023 година за период 01.12.2022 година до 30.12.2022 година во износ од 9.000,00 денари, да го утврди видот на приходот со цел да утврди дали се смета како приход, од што ќе зависи дали правото на гарантирана минимална помош ќе престане или ќе продолжи да се користи, согласно член 41 од Законот и член 3 и 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020, 23/2180/2021 и 240/2021).

 Соодветно на донесеното ново решение да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

 **Рокот за извршување на изречената инспекциската мерка е 30 дена од приемот на решението и постојано**

 5. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита, Томислав Цветковски со службена легитимација број 28-0004 и Мијалче Стојанов со службена легитимација број 28-0005, извршија редовен инспекциски надзор над субјектот на инспекциски надзор ЈУ Меѓуопштински центар за социјална работа Делчево, со седиште на ул. ,,Орце Николов,, ббДелчево, застапуван од стручниот работник Ивона Стојковска со овластување од директорот број 02-324/1 од 11.07.2023 година и состави Записник ИП1 број 16-34 од 04.10.2023 година во кој се констатирани недостатоци и неправилности во постапката за остварување и користење на правото на гарантирана минимална помош.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-34 од 10.10.2023 година.

 Инспектори за социјална заштита:

Томислав Цветковски

Мијалче Стојанов